**Mór Városi Önkormányzat Képviselő-testületének**

**179/2025. (V.28.) határozata**

**a MÓR-HOLDING Kft. 2024. üzleti évről szóló egyszerűsített éves beszámolója tárgyában**

1. Mór Városi Önkormányzat Képviselő-testülete, mint alapító – a legfőbb szerv hatáskörében és a könyvvizsgáló jelentése alapján – a MÓR-HOLDING Kft. (a továbbiakban: Társaság) 2024. évi egyszerűsített éves beszámolóját az előterjesztésben foglaltakkal elfogadja és az alábbiak szerint jóváhagyja:

- mérleg főösszege: 156 661 eFt

- adózott eredmény: -23 478 eFt

Határidő: 2025.05.31.

Felelős: ügyvezető(Pénzügyi iroda)

2. Mór Városi Önkormányzat Képviselő-testülete, mint alapító a Polgári Törvénykönyvről szóló 2013. évi V. törvény 3:189. § (2) bekezdése alapján pótbefizetést rendel el 18 897 000 Ft összegben, annak érdekében, hogy a saját tőke összege elérje a jegyzett tőke összegét, melyre forrást a 2025. évi költségvetés általános tartalékkeretéből biztosít. A pótbefizelés összege a Társaság lekötött tartalékába kerül. Amennyiben a Társaság eredményes évet/éveket zár, úgy a pótbefizetés a tulajdonos részére visszafizetendő.

Határidő: 2025.06.30.

Felelős: polgármester(Pénzügyi iroda)

 Fenyves Péter Dr. Taba Nikoletta

 polgármester jegyző